Príloha č. 1

Návrh systému riadenia fondov EÚ v podmienkach MŽP SR

1. Návrh systému riadenia fondov EÚ v podmienkach MŽP SR (podľa požiadaviek v rámci uznesení vlády SR č. 133, 678 a Koncepcií systémov finančného riadenia Štrukturálnych fondov (ŠF) a Kohézneho fondu (KF) 1029 a 1030)

Riadenie environmentálnych programov
-	SOP ŽP (riadiaci orgán), 
-	KF (sprostredkovateľský orgán pod riadiacim orgánom a implementačný orgán)
-	INTERREG IIIB CADSES (národná autorita a kontaktné miesto)

VI. Vnútorný audit

V. Kontrola programov EU

I. Koordinácia, monitorovanie a hodnotenie env. programov
(ŠF, KF, INTERREG III, LIFE III, UNEP, UNDP, OECD, bilaterálna spolupráca...)

II. Programovanie
(Príprava projektov pre ŠF, KF, LIFE III,...)

III. Implementácia projektov:
(Obstarávanie, zmluvy, monitoring a kontrola priebehu realizácie projektov, ...)

IV. Platby
-	Sprostredkovateľský orgán pod platobným orgánom pre ŠF a KF

2. Prehľad potrieb rozšírenia činností/úloh zabezpečovaných ministerstvom v oblasti štrukturálnych fondov, Kohézneho fondu a programu INTERREG IIIB CADSES

MŽP SR popri činnostiach/úlohách, ktoré sa prostredníctvom jeho príslušných útvarov (OSK, IAEIP, ...) v súčasnosti už zabezpečujú, musí svoju pôsobnosť doplniť a rozšíriť v rámci systému riadenia štrukturálnych fondov, Kohézneho fondu a programu INTERREG IIIB CADSES o nasledujúce činnosti/úlohy:

Koordinácia, monitorovanie a hodnotenie environmentálnych programov
v oblasti štrukturálnych fondov:
•	vypracovanie príslušného programovacieho dokumentu , vrátane finančného plánu;
•	vypracovanie a prispôsobenie doplnku programu z vlastnej iniciatívy alebo na žiadosť monitorovacieho výboru bez toho, aby sa zmenila celková čiastka príspevku z fondov poskytnutá na príslušnú prioritu alebo jej špecifické ciele;
•	zabezpečenie prijímania a schvaľovania žiadostí (projektov) od konečných prijímateľov;
•	zavedenie systému zhromažďovania spoľahlivých finančných a štatistických informácií o vykonávaní pomoci pre potreby monitorovania a hodnotenia; 
•	odovzdávanie týchto údajov s použitím počítačových systémov (a iných dohodnutých mechanizmov) umožňujúcich výmenu dát s Európskou komisiou;
•	vypracovanie výročnej a záverečnej správy o realizácii pomoci pre operačný program a jej predloženie Európskej komisii po schválení monitorovacím výborom;
•	zabezpečenie predbežného hodnotenia a priebežného hodnotenia v polovici obdobia v spolupráci s Európskou komisiou a spoluprácu na dodatočnom následnom hodnotení;
•	overovanie súladu operačného programu a SPD s národnými pravidlami SR a politikami ES v oblasti štátnej pomoci, verejného obstarávania, ochrany životného prostredia, rovnosti príležitostí;
•	navrhovanie realokácie prostriedkov medzi opatreniami v rámci operačného programu a SPD a ich predkladanie príslušnému monitorovaciemu výboru na schválenie;
•	zabezpečenie publicity o príležitostiach, ktoré pomoc ES ponúka pre prípadných konečných príjemcov (podnikateľské a profesijné subjekty, hospodárski a sociálni partneri, nevládne organizácie);
•	informovanie verejnosti o príslušnej pomoci ES a o jej výsledkoch.
•	predsedanie a zabezpečovanie činností sekretariátu pre monitorovací výbor pre SOP Životné prostredie;
•	predkladá správy o implementácii Monitorovaciemu výboru pre Rámec podpory Spoločenstva.

v oblasti Kohézneho fondu:
•	definovanie cieľov a priorít investícií pre stanovené programovacie obdobie, vrátane finančného plánu pre dané obdobie;
•	evidenciu všetkých projektov, ktoré sú iniciované, posudzované alebo prijímané na danom ministerstve;
•	spracovanie a spravovanie jednotnej bázy všetkých projektov, vedenie databázy zdrojov financovania projektov a databázy kritérií zdrojov financovania projektov;
•	zabezpečenie publicity o príležitostiach, ktoré pomoc ES ponúka pre prípadných konečných príjemcov;
•	informovanie verejnosti o príslušnej pomoci ES a o jej výsledkoch na svojom úseku;
•	účasť na rokovaniach Monitorovacieho výboru pre Kohézny fond.

v oblasti programu INTERREG IIIB CADSES:
•	výkon funkcií Národného riadiaceho orgánu pre CADSES v oblasti riadenia programu
•	výkon funkcií Národného CADSES kontaktného miesta, najmä:
•	poskytuje pomoc v procese príprav projektových žiadostí a implementácie pre všetky projekty
•	prispieva k informovaniu a propagácii programu INTERREG IIIB CADSES
•	poskytuje podporu Národnému výboru v plnení jeho transnacionálnych úloh
•	slúži ako prvé kontaktné miesto pre predkladateľov projektov

Programovanie
v oblasti štrukturálnych fondov a Kohézneho fondu:
•	príprava projektov v súlade s operačným programom a programovým doplnkom;
•	programovanie, posudzovanie a odporúčanie projektov Európskej komisii;
•	zabezpečovanie kvality predkladaných projektov do vlády SR a EK;
•	zabezpečenie analýzy nákladov a výnosov pripravovaných projektov, vrátane priamych a nepriamych vplyvov na zamestnanosť;
•	vypracovanie finančných plánov projektov v spolupráci s konečným prijímateľom;
•	poskytovanie informácií o ekonomickej výhodnosti pripravovaných projektov a ich hospodárskych a sociálnych prínosov v strednodobom horizonte, ktoré musia byť úmerné použitým zdrojom;
•	zabezpečenie spolufinancovania projektov zo štátneho rozpočtu;
•	overovanie spolufinancovania projektov zo zdrojov konečného prijímateľa a ostatných národných zdrojov;
•	overovanie súladu projektu s národnými pravidlami a politikami ES v oblasti štátnej pomoci, verejného obstarávania, ochrany životného prostredia, rovnosti príležitostí;
•	zabezpečenie súladu projektu s národnou stratégiou v danej oblasti;

Implementácia:
v oblasti štrukturálnych fondov:
•	vytvorenie vhodného systému implementácie príslušného programovacieho dokumentu;
•	uzatváranie zmlúv s konečnými prijímateľmi pomoci, vrátane stanovenia možných sankcií v prípade nesplnenia týchto podmienok, a pokiaľ je to potrebné, vydanie súhlasu so začatím práce;
•	zabezpečenie monitorovania a hodnotenia implementácie priamo u konečných prijímateľov;
•	overovanie reálnosti, oprávnenosti, správnosti, aktuálnosti a neprekrývania sa nárokovaných výdavkov na každej úrovni implementačného systému;
•	vypracovanie a predkladanie výkazov výdavkov a odhadu čerpania očakávaných výdavkov platobnému orgánu;
•	certifikácia oprávnenosti, presnosti, aktuálnosti výdavkov na úrovni programu a predkladanie správy o certifikácii platobnému orgánu; 
•	predkladanie ním schválených žiadostí konečných prijímateľov o platbu sprostredkovateľským orgánom pod platobným orgánom;
•	zabezpečenie toho, aby všetky subjekty zúčastňujúce sa na riadení a realizácii štrukturálnych fondov viedli samostatný účtovný systém alebo vhodné kódové označenie účtov v rámci svojho účtovníctva;   
•	vedenie knihy dlžníkov a pravidelné predkladanie výkazu čiastok plánovaných na vrátenie platobnému orgánu; 
•	okamžité informovanie platobného orgánu o zistených nezrovnalostiach; 
•	predkladanie potrebných informácií k „Bezodkladnej správe o nezrovnalostiach“,   „Správe o zistených nezrovnalostiach a s tým súvisiacich čiastok“,  „Správy o náprave zistených nezrovnalostí a s tým súvisiacich čiastok“ a k „Správe o nevymožených čiastkach“ platobnému orgánu;
•	zabezpečenie uchovávania všetkých podkladov vzťahujúcich sa na výdavky a kontrolu pomoci ES minimálne 10 rokov po preplatení záverečnej platby ES; 
•	zabezpečenie správnosti operácií financovaných zo štrukturálnych fondov, najmä realizáciou vnútorných kontrol v súlade s princípom riadneho finančného riadenia a reagovaním na každú pripomienku alebo požiadavku na nápravné opatrenia;
•	uchovávanie a dodržiavanie audit trailu na každej úrovni riadenia štrukturálnych fondov;
•	zabezpečovanie kontroly hospodárenia s prostriedkami zo štrukturálnych fondov
a s prostriedkami spolufinancovania zo štátneho rozpočtu;

v oblasti Kohézneho fondu:
•	riadne, administratívne a technické riadenie a monitorovanie projektov, ktoré realizujú v spolupráci s konečným prijímateľom; 
•	uzatváranie zmlúv s konečným prijímateľom o financovaní projektu (neplatí v prípade projektov dopravnej infraštruktúry);
•	organizovanie výberových konaní;
•	vykonávanie predbežnej kontroly pred platbou, ktorá zahŕňa kontrolu žiadostí o platbu, súlad žiadostí s  finančným plánom, kontrolu oprávnenosti výdavkov a  overovanie faktúr preplatených zo strany konečného prijímateľa;
•	vykonávanie priebežnej kontroly počas realizácie projektu;
•	predkladanie žiadostí o platbu konečných prijímateľov riadiacemu orgánu;
•	vyplnenie a predkladanie výkazu výdavkov a správ o certifikácii na svojej úrovni riadiacemu orgánu;
•	podávanie informácií riadiacemu orgánu o dosiahnutom finančnom a fyzickom pokroku pri realizácii projektu, aby ten mohol následne predkladať platobnému orgánu žiadosti o platbu v súlade s finančným plánom projektu;
•	monitorovanie implementácie projektov u konečných prijímateľov (neplatí v prípade projektov dopravného sektora);
•	prehlásenie riadiacemu orgánu, že poskytnuté informácie sú úplné a preukazné, t.j. správne, podložené originálmi dokumentov implementačného orgánu;
•	zamedzenie výskytu nezrovnalostí a za svoj úsek a zo strany konečných prijímateľov a podniknutie krokov smerujúcich k ich odstráneniu;
•	realizáciu projektov smerujúcu k ich úspešnému ukončeniu;
•	predkladanie správ o implementácii jednotlivých projektov riadiacemu orgánu, ktoré sú podkladom pre vypracovanie každoročnej monitorovacej správy;
•	vypracovanie výročných správ o dosiahnutom pokroku jednotlivých projektov a ich predkladanie riadiacemu orgánu;
•	vypracovanie záverečných správ o ukončení projektov a ich predkladanie riadiacemu orgánu;
•	účasť na rokovaniach Monitorovacieho výboru pre Kohézny fond;
•	predkladanie potrebných informácií k štvrťročným „Správam o zistených nezrovnalostiach a s tým súvisiacich čiastok“ a „Správam o náprave zistených nezrovnalostí a s tým súvisiacich čiastok“ riadiacemu orgánu;
•	okamžité informovanie platobného orgánu o zistených nezrovnalostiach.

Platby:
v oblasti štrukturálnych fondov a Kohézneho fondu:
•	zabezpečenie prevodu prostriedkov ES a prostriedkov na spolufinancovanie zo štátneho rozpočtu konečným prijímateľom v plnej oprávnenej čiastke a čo najrýchlejšie; 
•	vrátenie neoprávnene použitých prostriedkov ES platobnému orgánu, vrátane úrokov z omeškania;
•	predkladanie potrebných informácií k „Bezodkladnej správe o  nezrovnalostiach“ za svoj úsek platobnému orgánu;
•	certifikácia oprávnenosti, presnosti, aktuálnosti výdavkov na úrovni programu a predkladanie správy o certifikácii platobnému orgánu;
•	informovanie platobného orgánu o zistených nezrovnalostiach;
•	predkladanie potrebných informácií k „Správe o zistených nezrovnalostiach a s tým súvisiacich čiastok“ a „Správy o náprave zistených nezrovnalostí a s tým súvisiacich čiastok“ platobnému orgánu a riadiacemu orgánu;
•	vykonávanie predbežnej kontroly pred platbou, ktorá zahŕňa formálnu kontrolu žiadostí o platbu, súlad žiadostí s finančným plánom a kontrolu požadovaných dokumentov predložených riadiacim orgánom;
•	vykonávanie priebežnej kontroly počas realizácie projektu;
•	vyplnenie a predkladanie výkazu výdavkov a správ o certifikácii na svojej úrovni platobnému orgánu;
•	predkladanie súhrnných žiadostí o platbu platobnému orgánu;
•	vedenie účtovníctva, výkazníctvo a uschovávanie dokladov v súlade s právnymi predpismi ES a SR;
•	mesačné predkladanie kópie výpisu zo svojho výdavkového účtu platobnému orgánu.

Kontrola:
•	štrukturálne fondy: vykonávanie minimálnej 5 % kontroly vzoriek celkových oprávnených výdavkov  operačného programu pred ukončením pomoci zohľadňujúc rizikové faktory zistené kontrolnými orgánmi SR a EÚ;
•	Kohézny fond: vykonávanie kontroly vzoriek operácií a projektov (minimálnej 15 % kontroly celkových oprávnených výdavkov schválených projektov) pred ukončením pomoci zohľadňujúc rizikové faktory zistené kontrolnými orgánmi SR a EÚ;
•	vykonávanie následnej finančnej kontroly;
•	kontrolu dodržiavania všeobecne záväzných právnych predpisov pri vykonávaní finančnej kontroly.
•	kontrolu dodržiavania zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov vykonáva MF SR.

Vnútorný audit
•	zhromažďovanie a analyzovanie informácií vzťahujúcich sa k činnosti auditovaného subjektu so zameraním na dosiahnutie účelu a cieľa vnútorného auditu; 
•	vykonávanie vnútorného auditu všetkých činností auditovaného subjektu, najmä tých s ktorými sú vzhľadom na ich charakter, rozsah a spôsob realizácie spojené riziká; 
•	vypracovanie správ o výsledku vnútorného auditu po vykonaní vnútorného auditu, ktorá obsahuje najmä predmet vnútorného auditu, nedostatky zistené vnútorným auditom a odporúčania pre auditovaný subjekt na nápravu zistených nedostatkov;
•	odovzdanie správ o vykonaní vnútorného auditu vedúcemu auditovaného subjektu a vedúcemu príslušného ústredného orgánu.  Ak výsledok vnútorného auditu zakladá podozrenie z trestnej činnosti alebo, ak jeho riešenie patrí do pôsobnosti orgánov príslušných podľa osobitných predpisov, odovzdá útvar vnútorného auditu správ o vykonaní vnútorného auditu aj orgánom činným v trestnom konaní alebo orgánom príslušným podľa osobitných predpisov.

3. Návrh organizačnej štruktúry systému riadenia fondov EÚ v podmienkach MŽP SR (podľa požiadaviek v rámci uznesení vlády SR č. 133/02, 678/02 a Koncepcií systémov finančného riadenia Štrukturálnych fondov (ŠF) č. 1030/02 a Kohézneho fondu (KF) č. 1029/02)

Sekcia environmentálnych programov zahraničnej pomoci a európskej integrácie

I. Odbor riadenia env. programov zahraničnej pomoci

III. Odbor – Implementačná agentúra environmentálnych investičných projektov

II. Odbor prípravy env. projektov zahraničenj pomoci

IV. Odbor európskej integrácie

Oddelenie implementácie štrukturálnych fondov a PHARE

Oddelenie prípravy projektov pre štrukturálne fondy

Oddelenie riadenia a koordinácie

Oddelenie implementácie Kohézneho fondu a ISPA

Oddelenie prípravy projektov pre Kohézny fond a ISPA

Oddelenie monitorovania a hodnotenia

Finančné a platobné oddelenie